Qozog‘istonda mitinglar uchun maqbul manzillarni belgilash va zo‘ravonlik uchun jazoni kuchaytirish Umummilliy rejaga kiritildi

Qozog‘istonda mitinglar uchun maqbul manzillarni belgilash va zo‘ravonlik uchun jazoni kuchaytirish Umummilliy rejaga kiritildi.

Mamlakat prezidentining xalqqa murojaati 5 yo‘nalishga bo‘lindi.
“Birinchi yo‘nalishga fuqarolar va tashkilotlar murojaatlari bilan ishlash sifatini kuchaytirish, davlat xizmatchilari sonini bosqichma-bosqich 25 foizga qisqartirish va ma’lum bir joylarda mitinglar o‘tkazilishiga ruxsat berish kirdi”, — deydi Qozog‘iston bosh vazirining birinchi o‘rinbosari Alixon Ismoilov.
Ismoilovga ko‘ra, ikkinchi yo‘nalish doirasida shaxsga qarshi og‘ir jinoyatlar — jinsiy zo‘ravonlik, pedofiliya, narkotiklar tarqatish, odam savdosi, maishiy zo‘ravonlik va brakonerlikka qarshi jazolarni kuchaytirish bo‘yicha 6 ta qonun qabul qilinishi ko‘zda tutilgan.
Qolgan yo‘nalishlarga mikro va kichik biznesni daromad solig‘i va tekshiruvlardan 3 yilga ozod qilish, uy-joy kreditlashini kengaytirish, oliy o‘quv yurtlari soni tahlili, o‘qituvchilar maoshini oshirish va boshqalar kirgan.
Umummilliy reja jami 21 banddan iborat.